open-index/open-wikipedia-markdown huggingface dataset:
Πέτρος ο Ίβηρας

O **Πέτρος ο Ίβηρας** (γεωργιανά: პეტრე იბერი, περ. 409/417 - 491) ήταν μονοφυσίτης μοναχός, επίσκοπος και θεολόγος που δραστηριοποιήθηκε κατά τον 5ο αιώνα.

## Βιογραφία
Γεννήθηκε στην Ιβηρία (σημ. Γεωργία) μεταξύ των ετών 409 και 417 και αναφέρεται ως γιος τοπικού άρχοντα της δυναστείας των Χοσροϊδών που στάλθηκε στην Κωνσταντινούπολη ως πολιτικός όμηρος, αν και η συγκεκριμένη εκδοχή αμφισβητείται. Σύμφωνα με γεωργιανές πηγές, το κοσμικό του όνομα ήταν Μουρβανός.

Η παρουσία του Πέτρου στην αυτοκρατορική αυλή του Θεοδοσίου Β΄ μαρτυρείται ήδη από το 421/422, ωστόσο αργότερα εγκατέλειψε την Κωνσταντινούπολη -κατά τον βιογράφο και μαθητή του Πέτρου, Ιωάννη Ρούφο, δραπέτευσε- προκειμένου να μεταβεί στην Ιερουσαλήμ. Εκεί, με τη συμβολή της αγίας Μελανίας εκάρη μοναχός και ακολούθως ίδρυσε μοναστήρι κοντά στον Πύργο του Δαβίδ (αρχαίο φρούριο εντός της Ιερουσαλήμ), το οποίο έμεινε γνωστό ως μονή Ιβήρων. Τα επόμενα χρόνια, το ξέσπασμα δογματικών έριδων στους κόλπους της Ανατολικής Εκκλησίας ανάγκασαν τον Πέτρο, ως φανατικό μονοφυσίτη, να εγκατασταθεί στη Γάζα όπου συνέχισε να ασκητεύει. Το 446 χειροτονήθηκε πρεσβύτερος, ενώ το 453 αναρριχήθηκε στον επισκοπικό θρόνο του Μαϊουμά. Κατόπιν, μετέβη για ένα διάστημα στην Αίγυπτο, όπου συμμετείχε μαζί με έναν ακόμη ιεράρχη στην ενθρόνιση του μονοφυσίτη επισκόπου Αλεξανδρείας Τιμόθεου Β΄. Επιστρέφοντας στην Παλαιστίνη, αρνήθηκε να υπογράψει το *Ενωτικόν* της Δ΄ Οικουμενικής Συνόδου που είχε διεξαχθεί το 451 στη Χαλκηδόνα και ακολούθως αναζήτησε καταφύγιο στην περιοχή της Φοινίκης. Πέρασε το υπόλοιπο της ζωής του ασκητεύοντας και προσπαθώντας να οργανώσει τοπικές μονοφυσιτικές εκκλησίες και απεβίωσε το 491 στην Ιάμνεια της Παλαιστίνης.

Ο Πέτρος ο Ίβηρας θεωρείται εμβληματική προσωπικότητα του μονοφυσιτισμού και ένας από τους πολέμιους των αποφάσεων της Δ΄ Οικουμενικής Συνόδου. Από την άλλη πλευρά, ορισμένοι συγγραφείς, καθώς και η Ορθόδοξη Εκκλησία της Γεωργίας, απορρίπτουν τη σύνδεση του Πέτρου με τις αντιχαλκιδόνιες εκκλησίες, παρουσιάζοντάς τον ως νεοπλατωνικό φιλόσοφο. Η πρώτη βιογραφία του γράφτηκε λίγο μετά τον θάνατό του από τον ακόλουθό του, Ιωάννη Ρούφο, ο οποίος αποδίδει στον Πέτρο θαυματουργές ικανότητες.

## Παραπομπές


## Βιβλιογραφία
*Robert R. Phenix (επιμ.), *The Lives of Peter the Iberian, Theodosius of Jerusalem, and the Monk Romanus*, Society of Biblical Literature, 2008.
**Θρησκευτική και Ηθική Εγκυκλοπαίδεια*, Αθήναι, τόμος 10ος.

## Εξωτερικοί σύνδεσμοι
* 

Κατηγορία:Μονοφυσιτισμός
Κατηγορία:Βυζαντινοί μοναχοί
Κατηγορία:Επίσκοποι του 5ου αιώνα
Αλφαβητική αρχή

Με τον όρο **αλφαβητική αρχή** εννοείται η γνώση για τη λειτουργία και τη δομή των αλφαβητικών συστημάτων.Η ανακάλυψη της αλφαβητικής αρχής συνδέεται με την κατανόηση ότι τα γράμματα που χρησιμοποιούνται στον γραπτό λόγο έχουν την ίδια αξία με τους ήχους που χρησιμοποιούνται στον προφορικό λόγο και ότι η χρήση αυτών των αντιστοιχιών μπορεί να οδηγήσει στην αναγνώριση των λέξεων.Η συζήτηση σχετικά με την αλφαβητική αρχή σχετίζεται με τη διδακτική προσέγγιση που χρησιμοποιείται στην πρώτη σχολική εκπαίδευση, δεδομένου ότι υπάρχουν προσεγγίσεις που υποστηρίζουν πως η αλφαβητική αρχή πρέπει να είναι πρωτεύων στόχος για τα παιδιά της ηλικίας αυτής.Η ανακάλυψη της αλφαβητικής αρχής αποτελεί καθοριστικό παράγοντα για την αποκωδικοποίηση και την ανακωδικοποίηση των λέξεων, καθώς η αποκωδικοποίηση θεωρείται αποτέλεσμα ή προϊόν της κατανόησης της αλφαβητικής αρχής, η οποία με τη σειρά της δρα υποστηρικτικά στην ανάπτυξη του γραμματισμού.

Τις τελευταίες δεκαετίες έχει επιχειρηθεί μέσα από αρκετές έρευνες να διευκρινιστούν οι αρχικές ικανότητες που βοηθούν στην ανακάλυψη της αλφαβητικής αρχής και επιτρέπουν τη μετάβαση στην ικανότητα αναγνώρισης και γραφής λέξεων και σε υψηλότερου επιπέδου διαδικασίες που σχετίζονται με την κατανόηση και την παραγωγή κειμένων.Η γνώση των γραμμάτων και οι αρχικές προσπάθειες γραφής των παιδιών είναι δύο από τις αρχικές ικανότητες που έχουν μελετηθεί.Η χρήση ευχάριστων και πλήρους νοήματος υλικών-κειμένων σε συνδυασμό με δραστηριότητες που ενισχύουν τη γνώση των γραμμάτων, τις αντιστοιχίες ανάμεσα στα γραφήματα και τα φωνήματα και την ανάγνωση και τη γραφή κειμένων φαίνεται πως βοηθούν τα παιδιά στην αναγνώριση της δομής των αλφαβητικών συστημάτων.

## Παραπομπές


Κατηγορία:Ορθογραφία
Κατηγορία:Γραφή
Κατηγορία:Αλφάβητο
Κατηγορία:Εκπαίδευση
Ντάλι (θεά)

Η **Ντάλι** (γεωργιανά: დალი) είναι γυναικεία θεότητα που εμφανίζεται στη γεωργιανή μυθολογία της περιοχής της Καυκασίας και συγκεκριμένα στην εθνότητα Σβανς. Είναι θεά του κυνηγιού και προστάτιδα άγριων ζώων, όπως το ελάφι και τον αίγαγρο. Οι κυνηγοί που θα υπακούσουν τα λόγια της και τις απαγορεύσεις της, θα έχουν επιτυχία στο κυνήγι, ενώ όποιοι δεν υπακούσουν, θα υποστούν τιμωρίες. Συνήθως, εμφανίζεται ως μία όμορφη γυναίκα, γυμνή, με χρυσαφένια μαλλιά και λαμπερό δέρμα. Όμως, βάσει των μύθων, έχει τη δυνατότητα να μεταμορφώνεται σε ζώο. Βάσει της μυθολογίας, ζει σε κάποιο σπήλαιο ψηλά στο βουνό, προσέχοντας τα άγρια ζώα. Η Ντάλι, έχει διάφορους επιθετικούς προσδιορισμούς, ανάλογα τον τόπο. 

Ιστορίες των Σβανς, λένε, ότι έβρισκε ανθρώπινους ερωτικούς συντρόφους κυρίως κυνηγούς και τους σκότωνε από ζήλια, φέρνοντας στον κόσμο γιους, όπως τον Αμιράν. Άλλοι μύθοι λένε ότι εργαζόταν στο δάσος μαζί με άλλες θεότητες, ενώ πολλές φορές εμφανίζεται να συνοδεύεται από το θρυλικό κυνηγετικό σκυλί Q'ursha, ωστόσο σε λίγες ιστορίες αναφέρεται μαζί της, αφού συνήθως συνόδευε άνδρες κυνηγούς. Κατοπινές ιστορίες, που πλέον είχε τον χριστιανισμό ως επίσημη θρησκεία η Γεωργία, η Ντάλι, εμφανίζεται μοχθηρή και κακιά, παρομοιάζοντας την με το κακό πνεύμα Αl. 

Πολλοί μελετητές αργότερα, έχουν σημειώσει ότι μεταξύ της Ντάλι και άλλων μυθολογιών υπάρχουν συνδέσεις και ομοιότητες. Για παράδειγμα έχει συγκριθεί και με την Άρτεμη, της ελληνικής μυθολογίας, που ήταν κι αυτή θεά του κυνηγιού. Η σχέση της με το χρυσό, την αποπλάνηση και το πρωινό αστέρι, έχουν οδηγήσει τους μελετητές, να παρατηρούν μεγάλες ομοιότητες και με την Αφροδίτη και με την Ινάννα. Παρόλα αυτά, η ιστορία της αποτελεί ένα σημαντικό μέρος του γεωργιανού πολιτισμού. Αν και οι περισσότερο νέοι στη Γεωργία την αντιμετωπίζουν ως μία εντελώς μυθολογική οντότητα, πολλοί γηραιότεροι, ειδικά σε πιο αγροτικές περιοχές πιστεύουν στην πραγματική ύπαρξη, ενώ σε σχετική έρευνα, κάποιοι είπαν ότι τη συνάντησαν. Η Ντάλι έχει γίνει και μέρος μοντέρνων μυθιστορημάτων όπως το *Megi - Ein georgisches Mädchen*, του Γεωργιανού Γκρίγκολ Ρομπαγκίτζε. 

## Παραπομπές


Κατηγορία:Θεές των ζώων
Κατηγορία:Θεές της γονιμότητας
Κατηγορία:Θεές της φύσης
Κατηγορία:Πολιτισμός της Γεωργίας
Άνω Δαμάστα Φθιώτιδας

*Για τον όμορο οικισμό Κάτω Δαμάστα, δείτε το λήμμα [[Κάτω Δαμάστα Φθιώτιδας|Κάτω Δαμάστα]]* 

Η **Άνω Δαμάστα** είναι πεδινό χωριό της Στερεάς Ελλάδας στην Περιφερειακή Ενότητα Φθιώτιδας σε υψόμετρο 60 μέτρων.

## Γεωγραφία - Αξιοθέατα
Η Άνω Δαμάστα βρίσκεται στους πρόποδες του όρους Καλλίδρομο, δίπλα στον Ασωπό ποταμό και σε απόσταση 13 χλμ. νότια της Λαμίας. Το χωριό είναι κτισμένο δίπλα στην Κάτω Δαμάστα (Α.) και την Ηράκλεια (Δ.-ΒΔ.). Στην άκρη του χωριού, προς την εθνική οδό Αθηνών - Λαμίας υπάρχει το μνημείο του ήρωα της Ελληνικής Επανάστασης του 1821 Αθανασίου Διάκου. Ανατολικά υπάρχουν τα ιαματικά λουτρά Καλλιδρόμου (Ψωρονέρια), που είναι ευεργετικά για δερματικές παθήσεις, ρευματοπάθειες, αρθρίτιδες, ισχυαλγίες σε θερμοκρασία νερού 33&nbsp;°C. Προς τα νότια είναι κτισμένη η Ιερά Μονή Γενεσίου Θεοτόκου Δαμάστας που πανηγυρίζει στις 8 Σεπτεμβρίου και η τοπική παράδοση αναφέρει ότι η ονομασία της προήλθε από την πόλη Δαμασκό, απ' όπου, όπως πιστεύεται, μεταφέρθηκε η ιερά εικόνα της Παναγίας. 
## Διοικητικά
Ως οικισμός αναφέρονται επίσημα για πρώτη φορά το 1928 να προσαρτάται στην τότε κοινότητα Ηρακλείας Τραχινίας. Το 1947 με το ΦΕΚ 9Α - 16/01/1947 ορίστηκε έδρα της νεοϊδρυθείσας κοινότητας Δαμάστας. Σύμφωνα με το πρόγραμμα Καλλικράτης, μαζί με την Κάτω Δαμάστα, τη Μονή Γενεσίου Θεοτόκου Δαμάστας και τα Χαλβαντζαίικα αποτελούν την Τοπική Κοινότητα Δαμάστας, που ανήκει στη Δημοτική Ενότητα Γοργοποτάμου του Δήμου Λαμιέων και σύμφωνα με την απογραφή του 2011 έχει πληθυσμό 145 κατοίκους, ενώ με αυτή του 2001 είχε 204. Η κοινότητα είναι χαρακτηρισμένη ως αγροτικός ημιορεινός οικισμός, με έκταση 21,885 χμ² (2011). 
### Πληθυσμός

(σε παρένθεση ο πληθυσμός της τοπικής κοινότητας)

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Δήμος Λαμιέων
Κατηγορία:Χωριά της περιφερειακής ενότητας Φθιώτιδας
Κατάλογος πολιτειών της Ινδίας ανά προσδόκιμο ζωής

Αυτός είναι ένας **κατάλογος των ομόσπονδων πολιτειών της Ινδίας ανά δείκτη προσδόκιμου ζωής**. Τα στοιχεία προέρχονται από την Αναφορά Δείκτη Ανθρώπινης Ανάπτυξης που δημοσιεύτηκε το 2011 από το Πρόγραμμα Ανάπτυξης των Ηνωμένων Εθνών στην Ινδία και το πίνακα βασισμένο στη Δειγματική Έρευνα Εγγραφής του 2010-14.

Η αναφορά παρέχει το προσδόκιμο ζωής κατά την γέννηση για τα έτη 2002-06 και 2010-14. Η Κεράλα είχε το μεγαλύτερο προσδόκιμο ζωής ανάμεσα στις πολιτείες της Ινδίας, ενώ το Άσαμ είχε το χαμηλότερο. Τα στοιχεία για τις Βορειοανατολικές Πολιτείες δεν ήταν διαθέσιμα.

## Παραπομπές


Κατηγορία:Κατάλογοι που αφορούν τις Ομόσπονδες Πολιτείες της Ινδίας
Ροβέρτος Στιούαρτ, 4ος λόρδος του Ωμπινύ

Ο **Ροβέρτος Στιούαρτ, λόρδος του Ωμπινύ** (περί το 1470 - 1544) Γάλλος στρατιωτικός από τον Οίκο των Στιούαρτ του Ντάρνλεϊ ήταν τέταρτος γιος του Ιωάννη Στιούαρτ 1ου κόμη του Λέννοξ και της Μαργαρίτας Μοντγκομέρι. Κληρονόμησε την ηγεμονία του Ωμπινύ με τον γάμο του με την εξαδέλφη του Άννα Στιούαρτ, κόρη του Βερνάρδου Στιούαρτ, λόρδου του Ωμπινύ.

Ο Ροβέρτος ξεκίνησε τις στρατιωτικές υπηρεσίες (1493) στους Ιταλικούς πολέμους στο πλευρό του Καρόλου Η΄ της Γαλλίας και αργότερα του Λουδοβίκου ΙΒ΄ της Γαλλίας. Έγινε *αρχιστράτηγος της Γαλλίας* (1514), ο τίτλος του επιβεβαιώθηκε την επόμενη χρονιά από τον Φραγκίσκο Α΄ της Γαλλίας. Οι συγκρούσεις που ακολούθησαν οδήγησαν στη Μάχη του Μαρινιάνο (1515) στην οποία οι στρατιώτες υπό την ηγεσία του Ιακώβου ντε λα Παλίς συνέλαβαν τον αρχηγό των παπικών στρατευμάτων Πρόσπερο Κολόννα σε μια σκληρή επιδρομή του ιππικού πίσω από τις γραμμές του εχθρού. Πολέμησε επίσης στην μάχη της Παβίας (1525) και πέθανε τον Απρίλιο του 1544.

## Οι ταπεστρί του Ροβέρτου
Τις εκτάσεις του Ροβέρτου κληρονόμησε ο  ανιψιός του Ιωάννης Στιούαρτ, 3ος κόμης του Λέννοξ και έγινε καταγραφή όλων των αγαθών του Ροβέρτου όπως των ταπεστρί, των βιβλίων και των όπλων του. Ο Ροβέρτος είχε δυο μεταξωτά και δερμάτινα πορτοφόλια σύμφωνα με την Σκωτσέζικη μόδα, μια Ισπανική κιθάρα και Τούρκικα χαλιά. Οι ταπεστρί που βρέθηκαν στο Ωμπινύ απεικονίζουν επτά πάρκα και επτά κυνηγετικές σκηνές, τις *"Εννέα Αξίες"*, τον Ναβουχοδονόσορ Β΄ σε εννιά σκηνές, επτά Σιβύλλες και μια ομάδα από επτά νέες ταπεστρί με πουλιά και άγρια ζώα. Σε έξι κουρτίνες από πράσινο δαμάσκηνο είναι τυπωμένοι διάσημοι άνθρωποι, οι δυο δείχνουν μια μορφή, άλλες δείχνουν ανθρώπινο ζευγάρι και άλλες τέσσερις χαρακτήρες, οι ταπεστρί μεγάλωσαν με περισσότερο πράσινο δαμάσκηνο για να γεμίσουν όλο το δωμάτιο. Ο κατάλογος αυτός είναι σημαντικός επειδή καταγράφει λεπτομερώς σε ποια δωμάτια χρησιμοποιήθηκαν οι ταπεστρί και άλλα έπιπλα.

## Παραπομπές


## Πηγές
*Elizabeth Bonner, Documents sur Robert Stuart Seigneur d'Aubigny (1508-1544) Guerrier et courtisan au service de Louis XII et de François Ier (Paris, 2011).

Κατηγορία:Οίκος των Στιούαρτ
Ρένα Γαλάνη

Η **Ρένα Γαλάνη-Ευθυμίου** (πραγματικό όνομα: Ειρήνη Γαληνάκη, 1925 - ) είναι Ελληνίδα ηθοποιός.

## Καριέρα
Σπούδασε στη Δραματική Σχολή Ελληνικού Ωδείου. Ήταν μέλος του Σωματείου Ελλήνων Ηθοποιών από το 1959. 

Ξεκίνησε την καριέρα ως ηθοποιός στο θέατρο και, εν συνεχεία, στον κινηματογράφο με την ταινία "Η Κρήτη στις φλόγες" (1947). Καθ’ όλη τη δεκαετία του '50, συμμετείχε σε ηθογραφικές κινηματογραφικές ταινίες, ενώ στη δεκαετία του '60 έλαβε μέρος σε κοινωνικά δράματα με θέμα την παραβατική νεολαία και σε δημοφιλή μελοδράματα ("Αγάπησα και πόνεσα", 1963, "Είμαι μια δυστυχισμένη", 1964, κ.ά.).

Ερμήνευε πάντα πολύ μικρούς ρόλους κυρίως σε ταινίες μελό, έλαβε μέρος σχεδόν σε όλες τις ταινίες του Νίκου Ξανθόπουλου και μάλιστα κάποιες από αυτές σκηνοθέτησε, ενώ έγραψε και το σενάριό τους.

Παράλληλα με τις κινηματογραφικές της εμφανίσεις, η Γαλάνη είχε ειδικευθεί στο ντουμπλάζ στις φωνές διαφόρων πρωταγωνιστριών της εποχής σε παραπάνω από τετρακόσιες κινηματογραφικές ταινίες.

## Φιλμογραφία
### Ως ηθοποιός

### Ως σκηνοθέτης ή/και σεναριογράφος

## Θεατρικές παραστάσεις

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

## Παραπομπές


## Εξωτερικοί σύνδεσμοι
* 

Κατηγορία:Ελληνίδες ηθοποιοί κινηματογράφου
Κατηγορία:Έλληνες σκηνοθέτες
Κατηγορία:Έλληνες σεναριογράφοι
Urker

Η **Urker** (καζακικά: Үркер, ) είναι καζακικό συγκρότημα λαϊκής ποπ που ιδρύθηκε το 1994. Έχουν κάνει διεθνείς περιοδείες στη Γερμανία, τη Γαλλία, την Τουρκία, το Τουρκμενιστάν και τις Ηνωμένες Πολιτείες.

## Μέλη
Το συγκρότημα αποτελείται από τα παρακάτω μέλη:

* **Αϋντός Σαγκάτ** (Айдос Сағат): Ο τραγουδιστής, παίκτης των πλήκτρων και τραγουδοποιός για το συγκρότημα, σπούδασε σε ωδείο στα νιάτα του, αλλά αρχικά ονειρευόταν να γίνει ένας μαέστρος και όχι ένας τραγουδοποιός.
* **Ρουστάμ Μούσιν** (Рустам Мусин): Ο κιθαριστής για τους Urker. Δεν έχει επίσημη μουσική εκπαίδευση και αρχικά εκπαιδεύτηκε ως μηχανικός.

## Ιστορία και ανάπτυξη
Οι Urker σχηματίστηκαν το 1994. Ο τραγουδιστής και τραγουδοποιός Αϋντός Σαγκάτ δήλωσε ότι εμπνεύστηκε για να σχηματίσει το συγκρότημα με το παράδειγμα των The Beatles. Ηχογράφησαν το πρώτο τους άλμπουμ το 1997. Το 2001 το τραγούδι τους "Ναουρίζ" κέρδισε το βραβείο Χρυσού Δίσκου, αντικατοπτρίζοντας την άνοδό τους στη δημοτικότητα. Η μουσική τους συνδυάζει τις παραδοσιακές καζακικές λαϊκές μελωδίες και τους σύγχρονους ποπ ρυθμούς. Από τα δεκαπέντε μουσικά τους βίντεο που δημιουργήθηκαν μέχρι το 2005, δεκατέσσερα κινηματογραφήθηκαν στο Καζακστάν. Μόνο ένα, το "Tugan Elim", καταγράφηκε στο εξωτερικό, στην Τασκένδη του Ουζμπεκιστάν. Το βίντεό τους "Arman", γυρίστηκε το 2007 σε συνεργασία με τον Τάταρο μουσικό Ρεζέντα Γκαλίμοβα στο Χονγκ Κονγκ. Ο Σαγκάτ δήλωσε ότι οι οπτικές του και η κινηματογραφική τεχνική επηρεάζονται έντονα από τον βρετανό μουσικό Πήτερ Γκάμπριελ. Τον Απρίλιο του 2007, οι Urker ταξίδεψαν στη Νέα Υόρκη για μια ζωντανή παράσταση στο Κέντρο Τέχνης Λίνκολν για τον εορτασμό της αργίας του Ναουρίζ. Σε μια συνέντευξη μετά την επιστροφή τους στο Καζακστάν, οι Σαγκάτ δήλωσαν ότι οι Ουρκέρ θα κυκλοφορήσουν ένα νέο άλμπουμ αργότερα μέσα στο έτος.

## Δισκογραφία

* *Ansarym*, 1997
* *Toi Bastar*, 1998
* *Urker*, 2001
* *Made in Kazakhstan*, 2002
* *The best of Urker*, 2004
* *Tolgau*, 2008

## Παραπομπές


Κατηγορία:Πολιτισμός του Καζακστάν
Ζουζούνια

Τα **Ζουζούνια** είναι παιδικό μουσικό συγκρότημα.

## Ιστορία
Το συγκρότημα ιδρύθηκε το 1986 από την παιδαγωγό Κατερίνα Γιαννίκου. Από την πρώτη σειρά βιβλίων “Μιλάμε για…” μέχρι τη μεγάλη λίστα από πλατινένια CD και πρώτα σε πωλήσεις DVD τη δεκαετία του 2000, τα Ζουζούνια έχουν ταυτιστεί με μια ομάδα παιδιών που τραγουδούν και χορεύουν διασκευασμένα παραδοσιακά τραγούδια, ελληνικά και ξένα.

## Δισκογραφία
* Μιλάμε για τα Χρώματα (1986)
* Μικροί Κύριοι - Μαζί και καραόκι για να τραγουδήσετε με τους αγαπημένους σας φίλους (1998)
* Μικροί Κύριοι - Μικρές Κυρίες - Γέλια Και Τραγούδια (2000)
* Αχ! Κουνελάκι και άλλα πολλά τραγούδια (2000)
* Λύκε λύκε, είσαι εδώ; (2001)
* Μιλάμε για τους Αριθμούς (2001)
* Τα Ζουζούνια τραγουδούν για τα ζωάκια (2002)
* Χαρούμενες Διακοπές με τα Ζουζούνια (2002)
* Έλα να παίξουμε (2002)
* Μιλάμε για τα Σχήματα (2002)
* Πάμε στη θάλασσα (2003)
* Χριστούγεννα με τα Ζουζούνια (2003)
* Απόκριες με τα Ζουζούνια και τις Κότες (2004)
* Τα Ζουζούνια τραγουδούν για τα χρώματα (2004)
* Η Τράτα μας η Κουρελού (2004)
* Όταν θα πάω, Κυρά μου στο Παζάρι (2005)
* Τα Ζουζούνια τραγουδούν για τα σχήματα (2005)
* Χριστούγεννα ήρθαν πάλι (2005)
* Η Μικρή Αράχνη (2006)
* Ο Μπάρμπα Μαθιός (κι άλλα παραδοσιακά τραγούδια) (2006)
* Ακαντού (2006)
* Η Κική και η Κοκό (2007)
* Η Χιονάτη και οι 7 νάνοι (2008)
* Μπάλα μπάλα (2008)
* Χριστούγεννα στον Κόσμο (2008)
* Τα Καβουράκια (κι άλλα ρεμπέτικα τραγούδια) (2009)
* Χορέψτε όλοι Bamba (2010)
* Η Κοκκινοσκουφίτσα (2010)
* Η Ωραία Κοιμωμένη (2010)
* Η μαγική φλογέρα (2011)

Κατηγορία:Ελληνικά μουσικά συγκροτήματα
Άλαν Στιούαρτ του Ντάρνλεϊ

Ο **Άλαν Στιούαρτ του Ντάρνλεϊ** (μετά το 1406 - 1439) Σκωτσέζος ευγενής από την Οικογένεια των Στιούαρτ του Ντάρνλεϊ με συμμετοχή στον Εκατονταετή Πόλεμο ήταν γιος του Ιωάννης Στιούαρτ του Ντάρνλεϊ και της Ελισάβετ, κόρης του Ντόντσαντ κόμη του Λέννοξ. Ο Άλαν Στιούαρτ συνόδευσε τον πατέρα του και τα αδέλφια του στη Γαλλία. O πατέρας του έπεσε στην Πολιορκία της Ορλεάνης (1429), ο Άλαν κληρονόμησε τους τίτλους του όπως την ηγεμονία του Ωμπινύ αλλά όχι την κομητεία του Εβρέ, κληρονόμησε επίσης τον τίτλο του Κοντόσταυλου του Σκωτσέζικου στόλου στη Γαλλία και την αρχηγία των Στιούαρτ του Ντάρνλεϊ. Το 1437 παραιτήθηκε στους Γαλλικούς τίτλους του υπέρ του νεώτερου αδελφού του Ιωάννη Στιούαρτ και επέστρεψε στη Σκωτία. Ακολούθησε αιματηρός πόλεμος με την οικογένεια Μπόιντ στο *κάστρο του Ντιν*, δολοφονήθηκε (1439) από τον Σερ Τόμας Μπόιντ του Κιλμάρνοκ, τον θάνατο του εκδικήθηκε αργότερα ο μικρότερος αδελφός του Αλεξάντερ Στιούαρτ στη *μάχη του Κραίγκνοτ Χιλ*

## Οικογένεια
Με τη σύζυγο του Αικατερίνη Σετόν, κόρη του Σερ Γουίλιαμ Σετόν απέκτησε :
* Ιωάννης Στιούαρτ, 1ος κόμης του Λέννοξ.
* Αλέξανδρος Στιούαρτ.

Μετά τη δολοφονία του, η χήρα του ξαναπαντρεύτηκε, με τον Έρμπερτ Μάξγουελ 1ο λόρδο του Μάξγουελ.

## Παραπομπές


## Πηγές
* Balfour Paul, Sir James, Scots Peerage, IX vols. Edinburgh 1904.

Κατηγορία:Οίκος των Στιούαρτ
Θεσσαλικός κύκλος

**Θεσσαλικός κύκλος** είναι ο τίτλος ενός σετ 2 δίσκων του συνθέτη Γιάννη Μαρκόπουλου το 
οποίο κυκλοφόρησε στις 18 Δεκεμβρίου του 1974.

## Σύντομο ιστορικό σημείωμα
Τα τραγούδια τα οποία περιέχονται στους 2 δίσκους του σετ, μιλάνε για τα προβλήματα τα οποία αντιμετώπιζαν οι Θεσσαλοί αγρότες
στις αρχές του 20ού αιώνα όταν τα χωράφια και τα κτήματά τους τα εξουσίαζαν οι Τσιφλικάδες. Όμως παρ' όλα αυτά, άφηναν αιχμές 
για την πολιτική κατάσταση της Ελλάδας στις αρχές της Δεκαετίας του 1970. Οι τραγουδιστές οι οποίοι ερμηνεύουν 
τα τραγούδια των δίσκων είναι ο Λάκης Χαλκιάς, η Βίκυ Μοσχολιού, η Λιζέττα Νικολάου, ο Χαράλαμπος Γαργανουράκης κι ο Παύλος Σιδηρόπουλος. Ένα
τραγούδι το ερμηνεύει ο ίδιος ο Μαρκόπουλος. Πρόκειται για το τραγούδι **Ο Πάτερ Γυμνάσιος**. Επίσης υπάρχουν και 4 ορχηστρικά κομμάτια. Αυτά είναι τα ακόλουθα:

* *Ροζαμούντα*,
* *Ο Ζαλούκας*,
* *Χορός Καπετανέικος* και 
* *Νύχτα στον Κάμπο*. 

Απ' αυτά σύνθεση του Μαρκόπουλου είναι μόνο το τελευταίο. Απ' τα υπόλοιπα 3 η Ροζαμούντα είναι κομμάτι το οποίο γράφτηκε
στα χρόνια της Ιταλογερμανικής Κατοχής και τα Ζαλούκας και Χορός Καπετανέικος είναι Παραδοσιακοί Ζωναράδικοι χοροί της Κρήτης 
τους οποίους μας πρωτοέκανε γνωστούς η Δόμνα Σαμίου. Το έργο προλογίζει ο Βασίλης Τσιτσάνης και 
στιχουργός των τραγουδιών είναι ο Κώστας Βίρβος.

## Περιεχόμενα των 2 δίσκων του σετ

**Δίσκος 1ος**

Πλευρά 1η

* 01 Πρόλογος(Βασίλης Τσιτσάνης)
* 02 Εισαγωγή - Ντελάλης(Παύλος Σιδηρόπουλος)
* 03 Ροζαμούντα(Ορχήστρα)
* 04 Αλεπούδες κόρακες(Λάκης Χαλκιάς & Λιζέττα Νικολάου)
* 05 Ο Σιδηρόδρομος(Λάκης Χαλκιάς & Λιζέττα Νικολάου)
* 06 Τα Φαντάσματα(Λιζέττα Νικολάου & Λάκης Χαλκιάς)
* 07 Ο Πάτερ Γυμνάσιος(Γιάννης Μαρκόπουλος)
* 08 Ο κλεφτοκοτάς(Ομαδικό)

Πλευρά 2η
  
* 09 Ο Αρκουδιάρης(Βίκυ Μοσχολιού)
* 10 Το τηλέφωνο(Παύλος Σιδηρόπουλος & Λιζέττα Νικολάου)
* 11 Η Βασίλω(Παύλος Σιδηρόπουλος)
* 12 Το παζάρι(Λιζέττα Νικολάου)
* 13 Η προξενήτρα(Βίκυ Μοσχολιού) 
* 14 Ζωή στα κατσ'κομούλαρά μας(Παύλος Σιδηρόπουλος & Λάκης Χαλκιάς)
* 15 Ο Ζαλούκας(Ορχήστρα)
* 16 Ο Αντύπας(Χαράλαμπος Γαργανουράκης)

**Δίσκος 2ος**

Πλευρά 3η

* 17 Ο δάσκαλος(Λάκης Χαλκιάς)
* 18 Αν είσαι άντρας Τσιφλικά(Χαράλαμπος Γαργανουράκης)
* 19 Χορός Καπετανέικος(Ορχήστρα)
* 20 Στα Χειμωνιάτικα νυχτέρια(Λιζέττα Νικολάου)
* 21 Το γράμμα(Παύλος Σιδηρόπουλος & Λάκης Χαλκιάς)
* 22 Ο Μαυρομίχος(Χαράλαμπος Γαργανουράκης & άλλοι)
* 23 Να' βγαινα μάνα μ' στο κλαρί(Βίκυ Μοσχολιού)

Πλευρά 4η

* 24 Ο Φτεροπόδαρος(Χαράλαμπος Γαργανουράκης)
* 25 Νύχτα στον Κάμπο(Ορχήστρα & φωνές)
* 26 Ο Σταύρος ο Σταχτοφωτιάς(Λάκης Χαλκιάς)
* 27 Βγήκε ο Ήλιος(Λιζέττα Νικολάου - Χαράλαμπος Γαργανουράκης - Παύλος Σιδηρόπουλος)
* 28 Ο Λόγος(Παραμύθι)(Βίκυ Μοσχολιού)
* 29 Το άλογο(Χαράλαμπος Γαργανουράκης - Παύλος Σιδηρόπουλος - Λιζέττα Νικολάου)

## Παραπομπές

Κατηγορία:Ελληνική δισκογραφία
Κατηγορία:Δισκογραφία του Γιάννη Μαρκόπουλου
Κατηγορία:Άλμπουμ του 1974
Κατάλογος πολιτειών και ενωσιακών επικρατειών της Ινδίας ανά ποσοστό νοικοκυριών με ηλεκτρικό ρεύμα

μικρογραφία|290x290εσ|Ινδική μέλη από διείσδυση ηλεκτρικής ενέργειας από το 2018
Αυτός είναι ένας κατάλογος των πολιτειών και ενωσιακών επικρατειών της Ινδίας, καταταγμένες ανά ποσοστό νοικοκυριών που έχουν ηλεκτρικό ρεύμα ως πηγή φωτισμού. Τα στοιχεία βασίζονται στα στοιχεία του 2011 και του 2001, όπως δημοσιεύονται από την ινδική απογραφή του 2011 και την Εθνική Έρευνα για την Οικογενειακή Υγεία (ΕΕΟΥ) του 2015-16. Η προεπιλεγμένη κατάταξη βασίζεται στην έρευνα του 2015-16.

## Δείτε επίσης

* Τομέας ηλεκτρικής ενέργειας στην Ινδία
* Ενεργειακή πολιτική της Ινδίας

## Παραπομπές


## Εξωτερικοί σύνδεσμοι

* Ιστότοπος της ΕΕΟΥ<br />
* Garv

Κατηγορία:Δημογραφία της Ινδίας
Κατηγορία:Κατάλογοι που αφορούν τις Ομόσπονδες Πολιτείες της Ινδίας
Νέα Μουσιωτίτσα Ιωαννίνων

Η **Νέα Μουσιωτίτσα**  είναι ημιορεινό χωριό του νομού Ιωαννίνων σε υψόμετρο 260 μέτρων.

## Γεωγραφικά στοιχεία
Η Νέα Μουσιωτίτσα βρίσκεται στις ανατολικές παρυφές του όρους Τόμαρος ή Ολύτσικας και δίπλα στις δυτικές όχθες του ποταμού Λούρου. Είναι δίπλα στην εθνική οδό Άρτας - Ιωαννίνων και απέχει 31,5 χλμ. Ν. της πόλης των Ιωαννίνων και 49 χλμ. Β.-ΒΔ. της Άρτας. Ο οικισμός δημιουργήθηκε, μετά την Κατοχή και το ολοκαύτωμα της Μουσιωτίτσας (25 και 27 Ιουλίου 1943) από τους Γερμανούς Ναζί, από εναπομείναντες κατοίκους της Κάτω Μουσιωτίτσας. Για τα 153 θύματα της σφαγής αυτής έχει ανεγερθεί στο χωριό μνημείο πεσόντων.

## Διοικητικά στοιχεία
Ως οικισμός αναγνωρίστηκε το 1951 και το 1996 μεταφέρθηκε σε αυτήν με το ΦΕΚ 167Α - 24/07/1996, από τη Κάτω Μουσιωτίτσα, η έδρα της κοινότητας. Σύμφωνα με το σχέδιο Καλλικράτης, μαζί με τα όμορά της χωριά Άνω Μουσιωτίτσα, Κάτω Μουσιωτίτσα και Μεσούρα αποτελούν τη τοπική κοινότητα Μουσιωτίτσας που ανήκει στη δημοτική ενότητα Αγίου Δημητρίου του Δήμου Δωδώνης και σύμφωνα με την απογραφή 2011 έχει πληθυσμό 287 κατοίκους

## Ιστορικά στοιχεία
Σύμφωνα με πηγές, το όνομα του χωριού έχει σλαβική προέλευση, λόγω της κατάληξης *-ίτσα* και μαρτυρά πως πέρασαν και κατοίκησαν στην περιοχή σλαβικά φύλα. Από την άλλη επικρατεί η θεωρία πως το χωριό υπάρχει από την αρχαιότητα και συγκεκριμένα τον 3ο αιώνα π.Χ.

Το χωριό αυτό εκτός από μύθους για το όνομά του έχει και ιστορική αξία, καθώς αποτελεί ένα από τα μαρτυρικά χωριά της Ελλάδας στον πόλεμο του '40. Ειδικότερα, στο χωριό Μουσιωτίτσα εκτελέστηκαν 152 άμαχοι από τα γερμανικά στρατεύματα των SS τον Ιούλιο του 1943. Για να τιμήσουν τη μνήμη των νεκρών, κάθε χρόνο στο χωριό πραγματοποιείται αγώνας δρόμου 3 χλμ. από τον τόπο εκτέλεσης, την τοποθεσία "Σπιθάρι" έως το χωριό.

## Παραπομπές


Κατηγορία:Δήμος Δωδώνης
Κατηγορία:Χωριά της περιφερειακής ενότητας Ιωαννίνων
Αρμπάνα Τζάρα

Η **Αρμπάνα Τζάρα** (αλβανικά: *Arbana Xharra*) είναι Αλβανίδα δημοσιογράφος από το Κόσοβο. Έχει λάβει κατά τη διάρκεια της καριέρας της αρκετές βραβεύσεις για τη δημοσιογραφική της δουλειά, ενώ το 2015, βραβεύθηκε με το βραβείο International Women of Courage, από το Στέιτ Ντιπάρτμεντ. Η Τζάρα, ξεκίνησε τη δημοσιογραφία το 2001. Ξεκίνησε να εργάζεται στην πρώτη ανεξάρτητη κοσοβαρική εφημερίδα, *Koha Ditore*, μεταξύ το 2006 και το 2007. Αργότερα, άρχισε να συνεισφέρει και στο *Balkan Insight*, ενώ έκτοτε εργάζεται στην *Zëri*, ως αρχισυντάκτρια. 

Η Τζάρα πιστεύει ότι η δημοκρατία για να ευοδοθεί, πρέπει να υπάρχει η δυνατότητα έρευνας στις δημόσιες υποθέσεις. Το 2006, είχε γράψει αρκετά τεύχη, στα οποία ερευνούσε τα κρατικά έξοδα, μεταξύ άλλων. Το 2007, είχε ασχοληθεί με τον πληθωρισμό και τις αποθήκες τροφίμων. Το 2010, έκανε μια έρευνα για το πώς χρησιμοποιούνται τα κέρδη της κρατικής εταιρείας τηλεφωνίας Telekomi i Kosovës, καθώς επίσης και τις σχέσεις πολιτικών με επιχειρηματιών. Το 2012, η Τζάρα αντιμετώπισε νομικά μέτρα, όταν ήθελε να αναφέρει ότι η κυβέρνηση ήταν διεφθαρμένη και συνεργαζόταν με επιχειρηματίες. Αθωώθηκε από το δικαστήριο το οποίο στην απόφαση του ανέφερε ότι η δημοσιογράφος δεν είχε παραβιάσει τον Κώδικα Δεοντολογίας για τα έντυπα μέσα ενημέρωσης του Κοσσυφοπεδίου.

Το 2012 η Τζάρα ξεκίνησε μια έρευνα, που κράτησε 18 μήνες, για την αύξηση των θρησκευτικών δραστηριοτήτων, μετά την διάλυση της Γιουγκοσλαβίας. Ο θρησκευτικός εξτρεμισμός, αναφέρει, ότι έχει αρνητικά αποτελέσματα στην κοινωνία. Με αυτήν την έρευνα ανακάλυψε ότι ισλαμιστικές εξτρεμιστικές δυνάμεις της χώρας, συνδέονται με τρομοκράτες, και βοήθησε την κυβέρνηση στις προσπάθειές της να αντιμετωπίσει το πρόβλημα. Τότε, άρχισε να δέχεται απειλητικά μηνύματα για τη ζωή της, χωρίς η αστυνομία, όμως, να μπορέσει να κάνει κάτι. Γεγονός που κατέληξε να δεχτεί σωματική επίθεση λίγο έξω από το σπίτι της. Το 2017, παραιτήθηκε από την εφημερίδα *Zëri* και εντάχθηκε στο Δημοκρατικό Κόμμα Κοσόβου. Η Τζάρα, μεταξύ άλλων έχει βραβευτεί τρεις φορές με το UNDP Prize και μια φορά με το *Balkan Fellowship for Journalistic Excellence*,.

## Παραπομπές


## Εξωτερικοί σύνδεσμοι

Κατηγορία:Κοσοβάροι
Κατηγορία:Δημοσιογράφοι
Μεσούρα Ιωαννίνων

Η **Μεσούρα**  είναι ημιορεινό χωριό του νομού Ιωαννίνων σε υψόμετρο 265 μέτρων. Βρίσκεται στις ανατολικές πλαγιές του όρους Τόμαρος ή Ολύτσικας και δυτικά του ποταμού Λούρου. Απέχει  33,5 χλμ. νότια της πόλης των Ιωαννίνων και είναι ανάμεσα στα όμορα χωριά Κάτω Μουσιωτίτσα (ΒΔ. και 5 χλμ. απόσταση) και Άνω Μουσιωτίτσα (Ν.-ΝΔ. και 6 χλμ.). Πιθανόν από εκεί προέρχεται και το όνομά της. Ως οικισμός αναγνωρίστηκε το 1981. Σύμφωνα με το σχέδιο Καλλικράτης, μαζί με την Άνω Μουσιωτίτσα, Κάτω Μουσιωτίτσα και Νέα Μουσιωτίτσα αποτελούν τη τοπική κοινότητα Μουσιωτίτσας που ανήκει στη δημοτική ενότητα Αγίου Δημητρίου του Δήμου Δωδώνης και σύμφωνα με την απογραφή 2011 έχει πληθυσμό 48 κατοίκους

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Δωδώνης
Samakal

Η ***Samakal*** (βεγγαλικά: সমকাল *Samakal*, "τρέχουσα ώρα, σύγχρονος") είναι μια Βεγγαλική ημερήσια εφημερίδα που εκδίδεται στην Ντάκα του Μπαγκλαντές. Η Samakal άρχισε να δημοσιεύεται στις 31 Μαΐου 2005. Το 2007, η κυκλοφορία της Samakal ήταν περίπου 200.000 αντίτυπα.

Ο Γκολάμ Σαρουάρ, διακεκριμένος δημοσιογράφος στο Μπαγκλαντές, εργάζεται ως συντάκτης. Ο Σ. Μ. Σαχάμπ Ουντίν υπηρετεί ως Εκτελεστικός Διευθυντής, ενώ ο Μουσταφίζ Σάφι είναι Εκτελεστικός Συντάκτης της καθημερινής.

## Τακτικοί αρθογράφοι
Αξιοσημείωτοι αρθρογράφοι τακτικά γράφουν για την εφημερίδα. Ο Αμπντούλ Γκαφάρ Τσοουντχουρί γράφει κάθε εβδομάδα στο συμπλήρωμα Καλέρ Αϊνά (Ο Καθρέφτης του Χρόνου). Ο Χασάν Αζιζούλ Χουκ, γνωστός συγγραφέας στην Ινδική υποήπειρο, είναι επίσης αρθρογράφος για την εφημερίδα. Ο Ζιλλούρ Ραχμάν Σιντίκι, ο Μπαντρουντίν Ομάρ, ο Σαχριάρ Καμπίρ, ο Ανού Μοχάμεντ, ο Αμπού Αχμέντ και ο Μαμουνούρ Ρασίντ επίσης αρθρογραφούν στην εφημερίδα.

## Συμπληρώματα
Το Kaler Kheya (Βάρκα του Χρόνου) είναι δημοφιλές λογοτεχνικό περιοδικό, το οποίο είναι ένα από τα εβδομαδιαία συμπληρώματα της Samakal. Τα άλλα εβδομαδιαία συμπληρώματα είναι τα "Κύβος", "Shaili", το "Taka Aana Pai (Οικονομία)", "Techline", "Alor Pathojatri', 'Moncharbaire" και "Ghassfaring (σελίδα για τα παιδιά)'. Η "Suhreed Samabesh (Πλατφόρμα καλοθελητών)" είναι η οργάνωση αναγνωστών της εφημερίδας.

## Εκδηλώσεις και τις προσφορές
Η εφημερίδα έχει διαχείριση εκδηλώσεων και την προωθεί την ενότητα. Διάφορες κοινωνικές, πολιτικές, προωθητικές και άλλες εκδηλώσεις, συζητήσεις στρογγυλής τραπέζης, σεμινάρια, τηλεοπτικές εκπομπές και πολλά άλλα βρίσκονται υπό την εποπτεία του παρόντος τμήματος. Ο Ιμράν Καντίρ είναι επικεφαλής αυτού του τμήματος.

## Απειλές
Από την αρχή της λειτουργίας της το 2005, οι δημοσιογράφοι της εφημερίδας εργάζονται παρά τις απειλές και τους κινδύνους. Το 2005, ο Γκουτάμ Ντας, ο οποίος εργαζόταν ως επικεφαλής του γραφείου στο Φαριντπούρ δολοφονήθηκε. Το 2006, στελέχη του κυβερνώντος κόμματος επιτέθηκαν στο γραφείο της Samakal στο Ρατζσάχι και επιτέθηκαν στον επικεφαλής του.

## Δείτε επίσης
* Κατάλογος εφημερίδων στο Μπανγκλαντές
* *[[Prothom Alo]]*
* *[[The Daily Ittefaq]]*
* *[[Jugantor]]*
* *[[Daily Naya Diganta]]*
* *[[The Daily Star (Μπαγκλαντές)|The Daily Star]]*'

## Αναφορές


## Εξωτερικοί σύνδεσμοι

* Επίσημη ιστοσελίδα

Κατηγορία:Εφημερίδες με τόπο έκδοσης το Μπανγκλαντές
Γιοβάνκα Μπροζ

Η **Γιοβάνκα Μπουντισάβλιεβιτς Μπροζ** (σερβικά: *Јованка Будисављевић Броз*, προφορά: jǒʋaːŋka budisǎːʋʎeʋid͡ʑ brôːz, 7 Δεκεμβρίου 1924 - 20 Οκτωβρίου 2013) ήταν η Πρώτη Κυρία της Γιουγκοσλαβίας, από το 1953 έως και το 1980, καθότι ήταν η σύζυγος του ηγέτη της Γιουγκοσλαβίας Γιόσιπ Μπροζ Τίτο. Η Γιοβάνκα ήταν Αντισυνταγματάρχης του Γιουγκοσλαβικού Λαϊκού Στρατού. Το 1952 παντρεύτηκε τον Τίτο και ήταν μαζί έως και τον θάνατό του. Μετά τον θάνατο του του συζύγου της, όλη η περιουσία της δεσμεύτηκε κι εκείνη μετακόμισε σε μία κρατική βίλα, όπου, σύμφωνα με πληροφορίες, ζούσε εκεί υπό εικονικό περιορισμό κατ'οίκον.  

Γεννήθηκε ως Γιοβάνκα Μπουντισάβλιεβιτς από σερβική οικογένεια στο Πετσάνε, στο Βασίλειο της Γιουγκοσλαβίας. Ο πατέρας της ήταν ο Μίτσο και η μητέρα της η Μιλίκα. Όταν ήταν 15 ετών, ξέσπασε ο Δεύτερος Παγκόσμιος Πόλεμος και η οικογένειά της αναγκάστηκε να διαφύγει στο Ουστάσι, μέρος του τότε Ανεξάρτητου Κράτους της Κροατίας, το οποίο όμως ήταν υποχείριο του Ναζιστικού καθεστώτος. Το σπίτι, όπου διέμενε, κάηκε από τους ντόπιους κι εκείνη στην ηλικία των 17, εντάχθηκε στους Γιουγκοσλάβους Παρτιζάνους. Μετά τον θάνατο της αγαπημένης του Τίτο, Νταβοριάνκα Παούνοβιτς, η Γιοβάνκα, έγινε γραμματέας του, κι έγινε μέρος πολλών μυστικών ασφαλείας, γνωρίζοντας έτσι και τον μέλλοντα σύζυγό της. 

Ωστόσο, η ακριβής ημερομηνία γάμου της είναι συζητήσιμη, καθότι έγινε με μυστικότητα. Σίγουρα έγινε μεταξύ το 1951 και το 1952. Άγνωστο, επίσης, είναι και το μέρος του μυστηρίου. Πηγές λένε ότι μπορεί να έγινε στο Λοκ ή και στην Τσουκαρίτσα. Πολλοί πιστεύουν ότι η Γιοβάνκα έπεσε θύμα πολιτικών φιλοδοξιών, προσπαθώντας να ελέγξουν τον γερασμένο πια ηγέτη, Τίτο. Παρόλα αυτά, το 1975, ο Τίτο έφυγε από το σπίτι, ενώ μεταξύ το 1977 και το 1980, δηλαδή τον θάνατό του, δεν ξανασυναντήθηκαν. Στις 23 Αυγούστου του 2013, η Γιοβάνκα εισήλθε στο νοσοκομείο και πέθανε λίγους μήνες αργότερα από καρδιακό επεισόδιο. Λίγο καιρό μετά τον θάνατό της, κυκλοφόρησαν και τα απομνημονεύματα της " Η ζωή μου, Η αλήθεια μου". Κατά τη διάρκεια της ζωή της τιμήθηκε από το Εθνικό Τάγμα Τιμής της Γαλλίας με τον Μεγαλόσταυρο, ενώ τιμητικό μετάλλιο πήρε και από την Αυτοκρατορία του Ιράν, το 1971, η οποία γιόρταζε 2,500 χρόνια από την ίδρυση της Περσικής Αυτοκρατορίας.

## Παραπομπές


## Εξωτερικοί σύνδεσμοι

Κατηγορία:Σέρβοι
Κατηγορία:Γιουγκοσλάβοι στρατιωτικοί
Τζουζέπε Πελίτσα

Ο **Τζουζέπε Πελλίτσα ντα Βολπέντο** (*Giuseppe Pellizza da Volpedo*, 28 Ιουλίου 1868 – 14 Ιουνίου 1907) ήταν Ιταλός νεο-ιμπρεσιονιστής ζωγράφος. Γεννήθηκε και πέθανε στο Volpedo, στο Πεδεμόντιο (βόρεια Ιταλία).

Ο Πελλίτσα ήταν μαθητής του Pio Sanquirico. Χρησιμοποίησε την τεχνική της στιγματογραφίας, κατά την οποία ένας πίνακας δημιουργείται από την παράθεση μικρών κουκίδων μπογιάς σύμφωνα με τη συγκεκριμένη θεωρία του χρώματος.

μικρογραφία|αριστερά|300x300εσ|''Il Quarto Stato'' (1901)
Το πιο γνωστό του έργο, *Il Quarto Stato* («Η τέταρτη τάξη») (1901), έχει γίνει ένα πολύ γνωστό σύμβολο για τα προοδευτικά και σοσιαλιστικά κινήματα στην Ιταλία και γενικά σε όλη την Ευρώπη. Ο πίνακας εμφανίζεται κατά τη διάρκεια της σκηνής έναρξης της ταινίας του Bernardo  Bertolucci *[[1900 (film)|1900]]* και σήμερα στεγάζεται στο μουσείο Museo del Novecento στο Μιλάνο. Μια παλαιότερη έκδοση βρίσκεται στην Πινακοθήκη Μπρέρα.

Ο Pellizza αυτοκτόνησε το 1907, μετά το θάνατο της γυναίκας του και του γιου του

## Παραπομπές


Κατηγορία:Ιταλοί ζωγράφοι του 19ου αιώνα
Κατηγορία:Ιμπρεσιονιστές ζωγράφοι
Κατηγορία:Αυτόχειρες καλλιτέχνες
Γέλενα Γιάνκοβιτς

Η **Γέλενα Γιάνκοβιτς** (σερβικά: *Јелена Јанковић*, προφορά: jělena jǎːŋkoʋitɕ, 28 Φεβρουαρίου 1985) είναι Σέρβα επαγγελματίας αθλήτρια του τένις. Έχει υπάρξει δύο φορές στο νούμερο 1 της παγκόσμιας κατάταξης της Ένωσης Αντισφαίρισης Γυναικών (WTA). Ένα από τα μεγαλύτερα επιτεύγματα της καριέρας της είναι η πρώτη θέση στο Γουίμπλεντον, το 2007, σε ομαδικό μιξ, με παρτενέρ τον Τζέιμι Μάρεϊ. Εν συνεχεία το 2010, κατέκτησε και την πρώτη θέση στο Indian Wells Masters.  Επίσης, έχει κερδίσει δύο φορές (2006, 2007) και το Ιταλικό Όπεν. Το 2008, κατάφερε να φτάσει και στα τελικά του Αμερικανικού Όπεν. Προπονητής της είναι ο αδελφός της Μάρκο Γιάνκοβιτς. 

Γεννήθηκε στο Βελιγράδι της Γιουγκοσλαβίας, και ήταν το τρίτο παιδί των οικονομολόγων Βέσελιν και Σνεζάνα. Αφού τελείωσε το σχολείο, σπούδασε στο Πανεπιστήμιο "Džon Nezbit" οικονομικά. Όμως γρήγορα παράτησε εκεί τις σπουδές της, για να ακολουθήσει καριέρα στο τένις. Ο πρώτος της σύλλογος ήταν ο Red Star. Ήδη από την ηλικία των 9 έπαιζε τένις, καθώς της το είχε "συστήσει" ο αδελφός της Μάρκο. Αργότερα, πήγε στην Ακαδημία Αντισφαίρισης του Νικ Μπολοτιέρι. Το 2001, κέρδισε το Αυστραλιανό Όπεν Παίδων και έγινε νούμερο 1 παγκοσμίως στους παίδες. Την ίδια χρονιά, όμως, εντάχθηκε και στο WTA και έκτοτε αγωνίζεται εκεί. Μεταξύ 2004 και 2006, άρχισε ουσιαστικά να γίνεται να ανθίζει η καριέρα της. Ήδη από το 2003 είχε μπει στους πρώτους 100. Το 2004, μετά από νίκη της στη Βουδαπέστη, έφτασε στο νούμερο 51, ολοκληρώνοντας το 2004, ούσα στην 28η θέση. Μέχρι το 2006, είχε φτάσει στο νούμερο 12. 

Από το 2007 και μετά, άρχισε να γίνεται γνωστή παγκοσμίως, καταλαμβάνοντας την 3η θέση παγκοσμίως.  Κατά το τέλος του έτους η Ολυμπιακή Επιτροπή Σερβίας, την ονόμασε Αθλήτρια της Χρονιάς, γεγονός που επαναλήφθηκε και την επόμενη χρονιά. Το 2008, έφτασε και στο νούμερο 1. Η καριέρα της συνεχίστηκε με τίτλους και επιτυχίες έως ότου το 2014, όπου ήρθε ο τραυματισμός στην πλάτη. Παρόλα αυτά κέρδισε κάποιους τίτλους έως και το 2016-17 που ταλαιπωρείται με αναρρώσεις και τραυματισμούς. Είναι επίσης γνωστή για την αθλητική αντιπαλότητα που έχει με την άλλη σπουδαία Σέρβα, Άνα Ιβάνοβιτς. Από το 2007 είναι πρέσβειρα καλής θέλησης της UNICEF, για τη Σερβία, ενώ το 2008 γυρίστηκε ντοκιμαντέρ για τη ζωή της. 

## Παραπομπές


## Εξωτερικοί σύνδεσμοι

* 
* 

Κατηγορία:Σέρβες αθλήτριες της αντισφαίρισης
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 2004
Κατηγορία:Πρέσβεις Καλής Θέλησης της UNICEF
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 2016
Κατερίνα Καρατζόρτζεβιτς

Η **Κατερίνα Καρατζόρτζεβιτς** (σερβικά: *Катарина Карађорђевић*, 13 Νοεμβρίου 1943), το γένος **Μπατή**, αποκαλούμενη και Πριγκίπισσα Αικατερίνη της Σερβίας, είναι σύζυγος του Αλέξανδρου Καρατζόρτζεβιτς, πρώην διαδόχου του θρόνου της Γιουγκοσλαβίας. Γεννήθηκε στην Αθήνα και είναι η μία από τις δύο κόρες της Άννας Ντόστη (1922-2010) και του Ρόμπερτ Μπατή (1916-2011). Αδελφή της είναι η Μπέτυ Ρουμελιώτη. Η Κατερίνα τελείωσε την πρωτοβάθμια εκπαίδευση της στην Αθήνα και τη Λωζάνη. Αργότερα, σπούδασε στο Πανεπιστήμιο του Ντένβερ στο Κολοράντο και στο Πανεπιστήμιο του Ντάλας στο Τέξας, στον τομέα των επιχειρήσεων. Μόλις αποφοίτησε ξεκίνησε να εργάζεται στο αντικείμενο της, εκεί στις Ηνωμένες Πολιτείες.

Στις 25 Νοεμβρίου του 1962, παντρεύτηκε τον Τζακ Γουόλτερ Άντριους (1933-2013), με τον οποίον απέκτησε δύο τέκνα, τον Ντέιβιντ και την Άλισον. Στις 7 Δεκεμβρίου του 1984, χώρισαν με τον Άντριους. 

Η Άλισον παντρεύτηκε τον Ντιν Ράσελ Γκάρφινκελ, και έχουν τέσσερα παιδιά. Ο Ντέιβιντ, νυμφεύθηκε την Αγγελική Μαργαρίτη, και απέκτησαν το πρώτο τους παιδί το 2008. Ο πρώην Πρόεδρος της Δημοκρατίας της Ελλάδας, Προκόπης Παυλόπουλος, είναι κουμπάρος του Ντέβιντ και νονός του μοναδικού του γιου. Και τα δύο τα παιδιά της Κατερίνας ζουν στην Αθήνα. Η Κατερίνα έχει ζήσει και στην Αυστραλία, την Αφρική και τις ΗΠΑ. 

Το 1984, στην Ουάσιγκτον, γνώρισε τον δεύτερο σύζυγό της, Αλέξανδρο Καρατζόρτζεβιτς, με τον οποίον παντρεύτηκε το 1985. Αρχικά, παντρεύτηκαν με πολιτικό γάμο στο Λονδίνο στις 20 Σεπτεμβρίου 1985 και στις 21 του ίδιου μήνα με θρησκευτικό γάμο, στην Ορθόδοξη Σερβική Εκκλησία του Αγίου Σάββα, στο Νότινγκ Χιλ. Κουμπάρος τους ήταν ο έκπτωτος βασιλιάς της Ελλάδας Κωνσταντίνος Β΄, ενώ μάρτυρας ήταν ο Τομισλάβ της Γιουγκοσλαβίας. 

Στις 17 Ιουλίου 2001, μετά τη δημοκρατική επανάσταση στη Σερβία, ο διάδοχος πρίγκιπας και η διάδοχος πριγκίπισσα εγκαταστάθηκαν στο Βασιλικό Παλάτι στο Βελιγράδι. 

Μετά τη διάλυση της Γιουγκοσλαβίας, έχει αφιερώσει  τον περισσότερο χρόνο της στις φιλανθρωπίες. Το 2001, ίδρυσε τον φιλανθρωπικό οργανισμό Foundation of Her Royal Highness Crown Princess Katherine, στο Βελιγράδι, προκειμένου να επεκτείνει τα φιλανθρωπικά της έργα. 

Το φιλανθρωπικό της έργο συνεχίστηκε στις ΗΠΑ, τον Καναδά, την Ελλάδα και το Ηνωμένο Βασίλειο. 

Το 1993, ίδρυσε τον διεθνή ανθρωπιστικό οργανισμό Lifeline στο Σικάγο, τη Νέα Υόρκη, το Τορόντο, το Λονδίνο και αργότερα το 2002 στην Αθήνα. 

Το Lifeline Hellas παρέχει βοήθεια αποκλειστικά στην Ελλάδα με την υποστήριξη των γραφείων Lifeline στο εξωτερικό. Μία από τις σημαντικότερες δραστηριότητες του οργανισμού είναι η προσφορά ιατρικού εξοπλισμού σε νοσοκομεία παίδων και η υποστήριξη παιδικών ιδρυμάτων. 

Μιλάει αγγλικά, ελληνικά και γαλλικά, καθώς επίσης και σερβικά και λίγα ισπανικά. Έχει λάβει τιμές από διαφορετικές χώρες παγκοσμίως όπως από τις ΗΠΑ και την Ελλάδα. 

## Παραπομπές


## Εξωτερικοί σύνδεσμοι
*Official biography of HRH The Crown Princess
*Royal Mausoleum Oplenac
*Lifeline Humanitarian Organization
*Lifeline Humanitarian Organization Chicago
*Royal Family

Κατηγορία:Οίκος των Καραγεώργεβιτς
Κυβέρνηση Κουρτς 2017

Η **κυβέρνηση Κουρτς 2017**, γνωστή και ως **υπουργικό συμβούλιο της Αυστρίας**, είναι η σημερινή κυβέρνηση της Αυστρίας, η οποία ανέλαβε καθήκοντα στις 18 Δεκεμβρίου του 2017. Διαδέχτηκε την κυβέρνηση του Κρίστιαν Κερν, μετά τις αυστριακές νομοθετικές εκλογές του 2017. Ο Σεμπάστιαν Κουρτς, αρχηγός της κεντροδεξιάς ÖVP, κατέληξε σε κυβερνητική συμφωνία για συνασπισμό με το δεξιό FPÖ, με αποτέλεσμα να αναδειχθεί στη θέση του καγκελάριου της Αυστρίας. Το υπουργικό συμβούλιο έχει διοριστεί από τον πρόεδρο Αλεξάντερ Βαν ντερ Μπέλεν, σύμφωνα με όσα ορίζει το σύνταγμα της χώρας.

Η κυβέρνηση σχηματίστηκε μετά τις εκλογές της 15ης Οκτωβρίου 2017. Πρόεδρος της κυβέρνησης ορίστηκε ο υπουργός εξωτερικών Σεμπάστιαν Κουρτς Στις 20 Οκτωβρίου, ο πρόεδρος της Αυστρίας του ανέθεσε εντολή σύστασης κυβέρνησης. Στις 23 Οκτωβρίου, ψηφίστηκε η απόφαση του Αυστριακού Λαϊκού Κόμματος για να αρχίσει διαπραγματεύσεις συνασπισμού με το Κόμμα Ελευθερίας της Αυστρίας. Ο πρόεδρος το ανακοίνωσε την ίδια ημέρα. Το Σοσιαλδημοκρατικό Κόμμα της Αυστρίας υπό τον τότε καγκελάριο Κρίστιαν Κερν ανακοίνωσε την ίδια μέρα τη μετάβαση στην αντιπολίτευση. Στις 24 Οκτωβρίου αποφάσισε να συνεργαστεί με το Κόμμα Ελευθερίας. Οι επίσημες διαπραγματεύσεις για το σχηματισμό κυβέρνησης σχηματισμού ξεκίνησαν στις 25 Οκτωβρίου στο παλάτι της Άνω Αυστρίας. Στις 15 Δεκεμβρίου 2017 ανακοινώθηκε η ολοκλήρωση των διαπραγματεύσεων. Ο 31χρονος Κουρτς έγινε ο νεαρότερος επικεφαλής κυβέρνησης στον κόσμο.

Ο αριθμός των γυναικών υπουργών αυξήθηκε από τρεις σε πέντε σε σύγκριση με την ομοσπονδιακή κυβέρνηση. Κυβερνητικός εκπρόσωπος είναι ο Πέτερ Λάουφσκι-Τίφενταλ.

Στις 20 Δεκεμβρίου αποφασίστηκε η νέα κατανομή αρμοδιοτήτων σύμφωνα με την τροποποίηση του νόμου των ομοσπονδιακών Υπουργών, ο οποίος τέθηκε σε ισχύ στις 8 Ιανουαρίου 2018.

## Μέλη του υπουργικού συμβουλίου

## Παραπομπές


## Εξωτερικοί σύνδεσμοι
* Κυβερνητικά μέλη
* Neue ÖVP-FPÖ Regierung steht

Κατηγορία:Αυστρία
Αποστασιόμετρο λέιζερ

Το **αποστασιόμετρο λέιζερ** χρησιμοποιεί ακτίνα λέιζερ, η οποία πέφτει πάνω στο σημείο από το οποίο θέλουμε να μετρήσουμε την απόσταση. Το όργανο υπολογίζει το μήκος της απόστασης μέχρι το εμπόδιο, μετρώντας το χρόνο που μεσολαβεί από την εκπομπή της ακτίνας μέχρι την επιστροφή της σε αυτό. Οι συσκευές μέτρησης λέιζερ έχουν εμβέλεια μέτρησης έως 200μ. Τέτοιου είδους λέιζερ έχουν χρησιμοποιηθεί για την μέτρηση απόστασης Γης-Σεληνης.

Κατηγορία:Όργανα μέτρησης
Κατηγορία:Φωτεινές πηγές
Ιωάννης Στιούαρτ του Ντάρνλεϊ

Ο **Ιωάννης Στιούαρτ του Ντάρνλεϊ** 1ος λόρδος του Ωμπινύ και κόμης του Εβρέ (περί το 1380 - 1429) επιφανής Σκωτσέζος ευγενής και στρατιωτικός στη διάρκεια του Εκατονταετούς πολέμου ήταν γιος του Αλεξάνδρου Στιούαρτ του Ντάρνλεϊ και της Τζάνετ Κιθ. Ο Ιωάννης Στιούαρτ ήταν μακρινός ξάδελφος των βασιλέων της Σκωτίας από τον Οίκο των Στιούαρτ, απόγονος του Ιωάννη δεύτερου γιου του Αλεξάνδρου Στιούαρτ 4ου Υψηλού Στιούαρτ της Αγγλίας. 

## Μάχες με τους Γάλλους

Κληρονόμησε τις εκτάσεις και τους τίτλους του πατέρα του (1404), στέφτηκε ιππότης (1418) και συμμετείχε στη Γαλλική εκστρατεία μαζί με τους κόμητες του Μπάκαν και του Ουίγκταουν, το 1420 έγινε Κοντόσταυλος του Μεγάλου στρατού της Σκωτίας. Ο Ντάρνλεϊ βρέθηκε στη μεγάλη νίκη των Σκωτσέζων στη *μάχη του Μπωγκέ* (1421) για τη βοήθεια που είχε προσφέρει του παραχωρήθηκαν οι ηγεμονίες του Κόνκρεσολτ (1421) και του Ωμπινύ (1422) από τον δελφίνο. Ο Ντάρνλεϊ ήταν παρόν και στην ήττα στο Κραβάρτ στην οποία αιχμαλωτίστηκε και έχασε το ένα μάτι. Την εποχή που ήταν αιχμάλωτος δεν συμμετείχε στη *μάχη του Βερνέιγ* που οι Γάλλο - Σκωτσέζικες δυνάμεις υπέστησαν συντριπτική ήττα. Τα λύτρα για την απελευθέρωση του πληρώθηκαν από τον δελφίνο Κάρολο, ο Ντάρνλεϊ στη συνέχεια μπήκε στην υπηρεσία των Γάλλων και ανέλαβε τη διοίκηση των Σκωτσέζικων δυνάμεων στη χώρα. Μετά από μια νίκη επί των Άγγλων στο Λε Μον-Σαιν-Μισέλ έγινε *κόμης του Εβρέ* και μπόρεσε να έχει τον κρίνο στα σύμβολα του.

Το 1428 επέστρεψε στη Σκωτία με τον Ρενώ ντε Σαρτρ, αρχιεπίσκοπο της Ρεμς για να συγκεντρώσει περισσότερα στρατεύματα και να τακτοποιήσει τον γάμο ανάμεσα στη Μαργαρίτα Στιούαρτ (1424-1445) και τον γιο του Γάλλου δελφίνου Λουδοβίκο. Επέστρεψε στη Γαλλία (1429) και πήρε μέρος στην Πολιορκία της Ορλεάνης με 1000 άντρες, τέσσερις μέρες αργότερα διηύθυνε ένα Σκωτσέζικο τάγμα στη *μάχη του Έρρινγκς* που σκοτώθηκε. Ο Ιωάννης Στιούαρτ του Ντάρνλεϊ τάφηκε στον Καθεδρικό ναό του Σαιντ Κρουά στην Ορλεάνη. 

## Οικογένεια
Ο Ιωάννης Στιούαρτ του Ντάρνλεϊ παντρεύτηκε την Ελισάβετ, κόρη του Ντόντσαντ κόμη του Λέννοξ, συνόδευσε τον σύζυγο της στη Γαλλία απεβίωσε 10 μήνες μετά από αυτόν και τάφηκε μαζί του στην Ορλεάνη, με την Ελισάβετ απέκτησε : 
* Άλαν Στιούαρτ του Ντάρνλεϊ.
* Ιωάννης Στιούαρτ, 2ος κύριος του Ωμπινύ.

## Παραπομπές

## Πηγές
* Balfour Paul, Sir James, Scots Peerage, IX vols. Edinburgh 1904.

Κατηγορία:Οίκος των Στιούαρτ
Alokito Bangladesh

Η*** Alokito Bangladesh ***(βεγγαλικά: আলোকিত বাংলাদেশ *Alokito Bangladesh, *μετάφραση:"Φωτισμένο Μπαγκλαντές") είναι καθημερινή εφημερίδα στο Μπαγκλαντές, που δημοσιεύεται από την Ντάκα στη Βεγγαλική γλώσσα. Ο συντάκτης και εκδότης είναι ο Καζί Ραφικούλ Αλάμ. Η εφημερίδα ανήκει στην εταιρεία Alokito Media Ltd. Εκδίδεται σε μορφή μεγάλου σχήματος.

## Εξωτερικοί σύνδεσμοι

* Επίσημη ιστοσελίδα

Κατηγορία:Εφημερίδες με τόπο έκδοσης το Μπανγκλαντές
Alcatel

Η **Alcatel** (πρώην **Alcatel OneTouch**) είναι γαλλική μάρκα κινητών τηλεφώνων που ανήκει στην φινλανδική εταιρεία ηλεκτρονικών ειδών ευρείας κατανάλωσης. Η Alcatel ιδρύθηκε το 2005 από την πρώην γαλλική εταιρεία ηλεκτρονικών και τηλεπικοινωνιών Alcatel-Lucent για κατασκευή κινητών συσκευών. Η Nokia εξαγόρασε τα περιουσιακά στοιχεία της Alcatel-Lucent το 2016 και έτσι κληρονόμησε συμφωνίες αδειοδότησης για το σήμα της Alcatel, το οποίο χρησιμοποιείται κατόπιν αδείας από την TCL Communication Ltd.

## Παραπομπές


## Εξωτερικοί σύνδεσμοι

* Επίσημος ιστότοπος

Κατηγορία:Κατασκευαστές κινητών τηλεφώνων
Κατηγορία:Επιχειρήσεις της Γαλλίας
Νατάσα Βέζμαρ

Η **Νατάσα Βέζμαρ** (κροατικά: *Nataša Vezmar*, γενν. 24 Οκτωβρίου 1976) είναι Κροάτισσα πρώην αθλήτρια του τάε κβον ντο με σημαντικές διακρίσεις σε παγκόσμιο επίπεδο στην κατηγορία των βαρέων βαρών (+67, +70 και αργότερα +72 κιλών).

## Καριέρα
Η Βέζμαρ γεννήθηκε το 1976 στο Μπιέλοβαρ της Κροατίας, το οποίο τότε υπαγόταν στη Γιουγκοσλαβία. Ανήκε στο δυναμικό του συλλόγου TK Metalac του Ζάγκρεμπ και προπονείτο υπό τις οδηγίες του Ίβιτσα Κλάιτς. Πρωτοεμφανίστηκε σε διεθνή διοργάνωση το 1994, όταν συμμετείχε στο Ευρωπαϊκό Πρωτάθλημα Τάε κβον ντο που διεξήχθη στο Ζάγκρεμπ, κατακτώντας το ασημένιο μετάλλιο στην κατηγορία των 70 κιλών. Το 1995 κατέκτησε την πρώτη θέση στο Γερμανικό Open, καθώς και το χάλκινο στο Παγκόσμιο Πρωτάθλημα της Μανίλα, ενώ τα επόμενα χρόνια, μια σειρά από επιτυχίες σε διοργανώσεις όπως το Ευρωπαϊκό Πρωτάθλημα του 1998 (χρυσό μετάλλιο), το Παγκόσμιο του 1997 (τρίτη θέση), τα γερμανικά Open (ακόμη τρία χρυσά), οι Παγκόσμιοι Στρατιωτικοί Αγώνες (δύο χρυσά) κ.ά., την καθιέρωσαν μεταξύ των κορυφαίων αθλητριών της κατηγορίας της. Το 2000 η Βέζμαρ συμμετείχε στους Ολυμπιακούς Αγώνες του Σίδνεϊ, την πρώτη διοργάνωση αυτού του είδους που συμπεριέλαβε το τάε κβον ντο στο αγωνιστικό πρόγραμμά της, χωρίς ωστόσο να καταφέρει να ανέβει στο βάθρο των νικητριών, καθώς ηττήθηκε από την Καναδή Ντομινίκ Μποσάρτ στον αγώνα για το χάλκινο μετάλλιο.

Ακολούθησαν νέες διακρίσεις με μετάλλια σε διεθνείς διοργανώσεις, με κυριότερες τα χρυσά μετάλλια στο Ευρωπαϊκό Πρωτάθλημα του 2002 και του 2004, όπου επικράτησε στους τελικούς επί της Ισπανίδας Άρκος (με 3-1) και της Βρετανίδας Στήβενσον (με σκορ 7-6) αντίστοιχα.

Το 2004 η Βέζμαρ έλαβε μέρος στους Ολυμπιακούς Αγώνες της Αθήνας, όπου ηττήθηκε στον προημιτελικό από την Ιορδανή Ναντίν Νταουανί, ολοκληρώντας πρόωρα την παρουσία της, καθώς στη συνέχεια η Νταουανί δεν κατάφερε να προχωρήσει στη διαδικασία των ρεπεσάζ ώστε να τραβήξει μαζί της την Κροάτισσα. Το επόμενο έτος, η Βέζμαρ κατέλαβε την τρίτη θέση στο Open της Γερμανίας και ακολούθως αποσύρθηκε από την ενεργό δράση.

## Παραπομπές


Κατηγορία:Αθλητές του Τάε Κβον Ντο
Κατηγορία:Κροάτες αθλητές
Γενικές εκλογές στην Αγία Ελένη (2017)

**Γενικές εκλογές** διεξήχθησαν στην Αγία Ελένη στις 26 Ιουλίου 2017. Έλαβαν μέρος συνολικά 17 υποψήφιοι.

## Εκλογικό σύστημα
Εξελέγησαν 12 βουλευτές για τις ισάριθμες έδρες στο Νομοθετικό Συμβούλιο με το πλειοψηφικό σύστημα. Οι ψηφοφόροι επιτρεπόταν να ψηφίσουν ως και 12 υποψηφίους. Για την ψηφοφορία ήταν ανοικτά οκτώ εκλογικά κέντρα.

## Αποτελέσματα

## Παραπομπές


2017
Αγια Ελενη
Λίζα Φίλιπς

Η **Λίζα Φίλιπς** (Lisa Kathleen Honan,  née Burgess), CBE, ήταν η Κυβερνήτρια της Αγίας Ελένης, της Νήσου Αναλήψεως και του Τριστάν ντα Κούνια από το 2016 έως το 2019. Ανέλαβε καθήκοντα στις 26 Απριλίου 2016. Νωρίτερα υπηρέτησε ως επικεφαλής του Γραφείου Τμήματος Διεθνούς Ανάπτυξης στην Κένυα (DFID). 

Στις 24 Φεβρουαρίου 2018 παντρεύτηκε με τον Ντέιβ Όναν στην Νήσο Αγίας Ελένης και υιοθέτησε το επώνυμό του.

Η Όναν διορίστηκε ως Διοικητής του Τάγματος της Βρετανικής Αυτοκρατορίας (CBE) κατά τις τιμητικές εκδηλώσεις για τα γενέθλια της βασίλισσας Ελισάβετ Β΄ το 2016 σε αναγνώριση για τις υπηρεσίες της στον τομέα της διεθνούς αρωγής. 

## Παραπομπές


Κατηγορία:Κυβερνήτες της Αγίας Ελένης
Κατηγορία:Διοικητές του Τάγματος της Βρετανικής Αυτοκρατορίας
Γενικές εκλογές στην Αγία Ελένη (2013)

**Γενικές εκλογές** διεξήχθησαν στην Αγία Ελένη στις 17 Ιουλίου 2013.

## Εκλογικό σύστημα
Η εκλογή των 12 μελών του Νομοθετικού Συμβουλίου εξελέγησαν σε μονοεδρική εκλογική περιφέρεια με το πλειοψηφικό σύστημα, σε αντίθεση με τις προηγούμενες εκλογές του 2009, κατά τις οποίες τα μέλη του νομοθετικού συμβουλίου εξελέγησαν σε δύο εκλογικές περιφέρειες των έξι εδρών. Οι ψηφοφόροι είχαν 12 ψήφους. Άλλα 3 μέλη εξ οφίτσιο διορίστηκαν στο συμβούλιο. Συνολικά 20 υποψήφιοι έλαβαν μέρος στις εκλογές. 

## Αποτελέσματα εκλογών 2013

## Παραπομπές


2013
Αγια Ελενη
Κατάλογος πολιτειών της Ινδίας ανά κάλυψη εμβολίων

Αυτός είναι ένας κατάλογος των **πολιτειών** της **[[Ινδία]]ς** κατατασσόμενα κατά σειρά του ποσοστού των παιδιών ηλικίας 12-23 μηνών που έλαβαν όλα τα συνιστώμενα εμβόλια. Τα στοιχεία προέρχονται από την Εθνική Έρευνα για την Οικογενειακή Υγεία - 4 που δημοσιεύθηκε από το Διεθνές Ινστιτούτο για τις Πληθυσμιακές Επιστήμες.

## Σημειώσεις


## Παραπομπές

* 

Κατηγορία:Κατάλογοι που αφορούν τις Ομόσπονδες Πολιτείες της Ινδίας